**Nr. 29242 / 18.06.2024**

**Aprob.**

**Președintele Comisiei Naționale de Bacalaureat,**

**SECRETAR DE STAT,**

**KALLOS Zoltan**

**PROCEDURĂ**

**privind procesul de instruire a membrilor comisiilor județene de bacalaureat/ comisiei de bacalaureat a municipiului București, a comisiilor din centrele de examen, a comisiilor din centrele zonale de evaluare și din centrele regionale/ județene/ ale municipiului București de contestații, din cadrul examenului național de bacalaureat - 2024**

**Dispoziții generale**

**Art. 1** Având în vedere prevederile art. 2 alin. (2) din O.M.E. nr. 6.156/2023 privind organizarea și desfășurarea examenului național de bacalaureat – 2024, corelate cu dispozițiile art. 6, alin. (1) – (4) ale *Metodologiei de organizare şi desfăşurare a examenului de bacalaureat – 2011* aprobate prin O.M.E.C.T.S. nr. 4.799/2010 privind organizarea şi desfăşurarea examenului de bacalaureat – 2011, cu modificările și completările ulterioare, valabilă și pentru examenul național de bacalaureat - 2024*,* Comisia Națională de Bacalaureat - 2024 **și** Centrul Național de Politici și Evaluare în Educație(CNPEE) au elaborat prezenta procedură internă privind organizarea și susținerea sesiunilor de instruire pentru comisiile județene de bacalaureat/ comisia de bacalaureat a municipiului București, comisiile din centrele de examen, comisiile din centrele zonale de evaluare și din centrele regionale/ județene/ ale municipiului București de contestații.

**Art. 2 (1)** Prezenta procedură internă se aplică membrilor comisiilor județene de bacalaureat/ comisiei de bacalaureat a municipiului București, comisiilor din centrele de examen, din centrele zonale de evaluare și din centrele regionale/ județene/ ale municipiului București de contestații.

**(2)** Scopul organizării sesiunilor de instruire pentru membrii comisiilor precizate la alin. (1) vizează desfășurarea în condiții optime a examenului național de bacalaureat - 2024 și asigurarea unui proces unitar de evaluare, cu respectarea prevederilor art. 1 alin. (1) din Procedura nr. 27815/25.04.2024 privind componența și atribuțiile membrilor comisiilor din centrele de examen, din centrele zonale de evaluare și din centrele regionale/ județene/ ale municipiului București de contestații, modalitatea de secretizare și securizare a lucrărilor scrise și de încărcare și de colectare a lucrărilor scrise în centrele de examen*,* modalitatea de evaluare a lucrărilor, de soluționare a contestațiilor, precum și consemnarea în catalogul electronic a rezultatelor obținute de candidați la examenul național de bacalaureat – 2024.

**(3)** Sesiunile de instruire se organizează conform unui calendar de activități aprobat de către Comisia Națională de Bacalaureat și transmis comisiilor județene de bacalaureat/ a municipiului București, și se susțin după următorul format:

**a)** Comisia Națională de Bacalaureat inițiază și derulează activitățile de instruire, în format videoconferință, dedicate comisiilor județene de bacalaureat/comisiei de bacalaureat a municipiului București care organizează sesiunile de bacalaureat ale anului școlar 2023-2024. Activitățile de instruire vizează aspecte privind atât legislația și procedurile aplicate în organizarea și desfășurarea examenului național de bacalaureat – 2024, cât și atribuțiile profesorilor asistenți implicați în organizarea examenului.

**b)** Având în vedere activitățile de instruire prevăzute în calendar, și în conformitate cu prevederile Procedurii nr. 27827/25.04.2024 de selecție și nominalizare a președinților comisiilor din centrele de examen și din centrele zonale de evaluare în cadrul examenului național de bacalaureat – 2024, Comisia județeană de bacalaureat/ Comisia de bacalaureat a municipiului București inițiază derulează activitățile de instruire din cadrul sesiunilor de instruire, în format fizic, online/ hibrid dedicate membrilor comisiilor din centrele de examen/ centrele zonale de evaluare/ centrele regionale/ județene/ ale municipiului București de contestații pentru:

b.1 profesorii asistenți, membri în comisiile din centrele de examen;

b.2. profesorii evaluatori, membri în comisiile din centrele zonale de evaluare/ centrele regionale/ județene/ ale municipiului București de contestații.

**Art. 3** **(1)** Comisia Națională de Bacalaureat prin Centrul Național de Politici și Evaluare în Educație (CNPEE) organizează sesiuni de instruire pentru profesorii evaluatori, în format online, în perioada susținerii probelor scrise privind:

1. modul de aplicare a baremelor pentru fiecare probă scrisă din cadrul examenului național de bacalaureat, în vederea unui proces de evaluare unitară;
2. componenta tehnică de completare a punctajelor aferente fiecărui item, conform baremului de evaluare și notare, care trebuie să vizeze următoarele aspecte:

* în completarea borderoului de evaluare și notare se folosește tastatura;
* se completează doar valorile permise, indicate în fiecare câmp;
* în cazul itemilor de tip obiectiv, profesorul evaluator completează răspunsul elevului: *de exemplu*: dacă elevul a ales varianta *b*, se completează *b* în câmpul dedicat itemului. Dacă elevul nu a bifat nicio variantă sau a bifat mai multe, se completează *n* (de la non-răspuns).
* în cazul itemilor de tip subiectiv, profesorul evaluator completează punctajele, conform baremului de evaluare și notare, doar cu una dintre valorile permise, din cele care apar în câmp; în cazul în care elevul nu a răspuns, profesorul evaluator completează valoarea „0” în acel câmp;
* în cazul completării greșite a unui câmp, acesta apare marcat în culoarea „roșie” urmat de mesajul: **„Punctajul introdus nu este conform cu baremul pentru itemul ...”,** moment de la care niciun punctaj nu va fi salvat. În cazul în care nu se identifică eroarea, profesorul evaluator închide lucrarea, iar toate punctajele greșite vor fi șterse;
* platforma de evaluare digitalizată salvează punctajele pe măsură ce acestea sunt completate, prin afișarea mesajului **„Punctaj salvat”.**

**(2)** În completarea sesiunilor de instruire, profesorii evaluatori trebuie să consulte și să aplice „Ghidul profesorului evaluator” care operaționalizează etapele privind:

**-** evaluarea și notarea lucrărilor candidaților pe platforma dedicată evaluării digitalizate;

- generarea și descărcarea borderoului individual care conține lucrările evaluate și punctajele acordate de către evaluator.

**(3) „**Ghidul profesorului asistent” și „Ghidul profesorului evaluator” fac parte integrantă din prezenta procedură.

**Art. 4 (1)** Sesiunile de instruire pentru profesorii asistenți și profesorii evaluatori se vor organiza în temeiul prevederilor Anexei 3 la *Metodologia de organizare şi desfăşurare a examenului de bacalaureat – 2011* aprobate prin O.M.E.C.T.S. nr. 4.799/2010 privind organizarea şi desfăşurarea examenului de bacalaureat – 2011, cu modificările și completările ulterioare, valabilă și pentru examenul național de bacalaureat – 2024, ale Ordinului Ministrului Educației nr. 6156/2023 și ale Procedurii nr. 27815/25.04.2024 privind componența și atribuțiile membrilor comisiilor din centrele de examen, din centrele zonale de evaluare și din centrele regionale/ județene/ ale municipiului București de contestații, modalitatea de secretizare și securizare a lucrărilor scrise și de încărcare și de colectare a lucrărilor scrise în centrele de examen*,* modalitatea de evaluare a lucrărilor, de soluționare a contestațiilor, precum și consemnarea în catalogul electronic a rezultatelor obținute de candidați la examenul național de bacalaureat – 2024.

**(2)** Atribuțiile profesorilor asistențisunt cuprinse în Anexa nr. 1 - Fișa de instructaj care face parte integrantă din prezenta procedură.

**(3)** Opisul mapei profesorului-asistent și modele de documente cuprinse în aceasta constituie Anexa nr. 2 la prezenta procedură.

**(4)** Suplimentar, și în cadrul sesiunilor de instruire inițiate și derulate de către comisiile județene de bacalaureat/ comisia municipiului București, dedicate profesorilor asistenți, se va urmări cu precădere, operaționalizarea etapelor ce vizează componenta tehnică, după cum urmează:

**-**  accesul pe platforma dedicată evaluării digitalizate;

**-** efectuarea prezenței candidaților în sala de examen;

- scanarea lucrărilor candidaților, în prezența acestora;

- încărcarea lucrărilor în platforma dedicată evaluării digitalizate;

- ștergerea fișierelor salvate în computerul sălii de examen la încheierea încărcării lucrărilor.

**(5)** În completarea sesiunilor de instruire, profesorii asistenți au obligația de a consulta, utiliza și aplica „Ghidul profesorului asistent”.

**(6) „**Ghidul profesorului asistent” și „Ghidul profesorului evaluator” fac parte integrantă din prezenta procedură.

**Art. 5 (1)** Președinții comisiilor județene de bacalaureat/ comisiilor din centrele de examen/ centrele zonale de evaluare/ centrele regionale/ județene/ ale municipiului București de contestații sunt responsabili pentru aplicarea și respectarea prevederilor prezentei proceduri.

**(2)** Președinții comisiilor din centrele regionale/ județene/ ale municipiului București de contestații organizează sesiuni de instruire pentru membrii comisiilor din centrele regionale/ județene/ ale municipiului București de contestații.

**(3)** Sesiunile de instruire au caracter obligatoriu și sunt convocate de președinții comisiilor de bacalaureat județene/ comisiilor din centrele de examen/ centrele zonale de evaluare/ centrele regionale/ județene/ ale municipiului București de contestații

**Art. 6** **(1)** Prezenta procedură are caracter intern.

**(2)** Accesul la informațiile din prezentul document este permis următoarelor structuri de conducere/persoane:

a) conducerea Ministerului Educației ;

b) membrii Comisiei Naționale de Bacalaureat-2024;

c) membrii comisiilor de bacalaureat județene/a Municipiul București;

d) membrii comisiilor de bacalaureat din centrele de examen și din centrele zonale de evaluare;

e) membrii comisiilor din centrele regionale de soluționare a contestațiilor;

f) persoanelor desemnate de Ministerul Educației pentru monitorizarea organizării şi desfășurării examenului național de bacalaureat – 2024.

**Membri ai Comisiei Naționale de Evaluare Națională și de Bacalaureat- 2024**

|  |  |  |
| --- | --- | --- |
| **Mihaela Tania IRIMIA,** Director General  Direcția Generală Învățământ Preuniversitar - DGIP  **Eugen STOICA,** Director    **Felicia MAN ,** Șef Serviciu  **Liana-Maria MITRAN-DUȚU,** Șef Serviciu  **Luminița STOIAN**, inspector – DGIP  **Rodica – Diana CHERCIU**, inspector DGIP | **Marian ȘUȚĂ**, Director General  Centrul Național de Politici și Evaluare în Educație - CNPEE | **Andrei IORDAN,** Director General  Direcția Generală Informatizare  **Alexandru SZEPESI,** Director  Direcția Generală Minorități și Relația  cu Parlamentul  **Maria-Camelia BABUȘCĂ,**  consilier DGI |